Nii me siis kaalume teie ettepanekut  osta meie maa.  Kui me nõustume, siis selleks,  et kindlustada endale  reservaat,  mille olete meile lubanud.  Seal võib-olla saame oma tahtmist mööda  veeta oma lühikesed elupäevad.  Kui viimane punane mees  on kadunud siit maalt,  ja mälestus temast on vaid pilve vari,  mis ruttab üle preeria,  viibivad mu rahva hinged  ikka veel neil randadel  ja neis metsades.  Sest nad armastavad seda maad  nagu vastsündinu armastab  oma ema südamelööke.  Nii et kui me müüme teile oma maa,  armastage teda,  nagu  meie oleme armastanud.  Kandke hoolt ta eest,  nagu meie oleme kandnud.  Hoidke meeles sellisena,  nagu ta on praegu.  Ja kogu oma jõuga, kogu oma meelega,  kogu oma südamega  säilitage ta oma laste jaoks  ja armastage teda, nii nagu Jumal  armastab meid kõiki.